شەفەق نیوز/ دەزگای تەندروسی لە ئیدارەی سەروەخوەیی لە باکوور
و خوەرهەڵات سوریا، ئمڕوو چوارشەممە، راگەیان تۆمارکردن سێ مردن لەوەر ڤایڕۆس کۆڤید-١٩.
دکتۆر جوان موستەفا هاوسەرۆک دەزگای تەندروسی لە ئیدارەی
سەروەخوەیی لە باکوور و خوەرهەڵات سوریا لە بەیاننامەیگ رەسیە ئاژانس شەفەق نیوز وت:
مردنە نووەکان ئەرا ژنیگ لە حەسەکە  پیاویگ  لە مەنبح و ژنیگ لە کامپ هۆل تۆمار کریان.
موستەفا دووپات کرد ک ٩١ تووشهاتن نوو وە ڤایڕۆس کۆڤید-١٩
لە ناوچەیل ئیدارەی سەروەخوەیی ئەرا ٤٧ پیاو و ٤٤ ژن، وەگەرد دوو خاسەوبوین تۆمار کریا.
تووشهاتنە نووەکان وەیجوورە بەشەو بوین: ١١ حەسەکە، ٩ قامیشلۆ،
١ دێرک، ٤ کۆبانی، ٤٥ ریڤە، ١٩ تەبەقە.
ژمارەی تووشهاتنەکان
وە ڤایڕۆس کۆڤید-١٩ لە ناوچەیل ئیدارەی سەروەخوەیی لە باکوور و خوەرهەڵات سوریا  ١٧١٧٩ لەلیان ٧٠٩ مردنە، و ١٧٥٧ خاسەو بوینە.
